**ART THOMAS**

*Teremtő csodákat rögzítettek videó felvételen és te magad is meggyógyulhatsz ezek nézése közben! Működésbe lépnek az ismeret beszédének ajándékai. Akik soha nem tapasztaltak csodát az előtt, azt mondják: „Ez könnyű! Ha másokért imádkozunk, ők is meggyógyulnak!" Egész gyülekezetek aktiválva lettek, és csodákat tapasztalnak, miután megnézték ezeket a felvételeket! A szívem vágya és az elhívásom, hogy az egyházat arra képezzem, hogy ne csupán szép dolgokat mutassak meg az embereknek, hanem hogy pontosan ugyanazokat tegyük meg, mint Jézus! Meg kell értened, mi okozza a betegséget, és azt, hogy Isten mindig minden alkalommal meg akar mindenkit gyógyítani! Tanuld meg legyőzni azokat az akadályokat, amik visszatartják a gyógyulásod, vagy azt, hogy a gyógyító szolgálatodban sikeresen működj! Hogyan szolgálj családtagjaid, munkatársaid, idegenek felé, sőt, saját magad felé és hogyan tartsd is meg a gyógyulásod! „Fájdalom tűnj el, a Jézus nevében!” – mit csináltál? „Izmok, inak és ízületek, kapcsolódjatok és álljatok helyre most, a Jézus nevében!” – azt a mindenit…. Jézus épp ezt tette az egész szolgálata alatt! Nem csak prédikált, hanem kiment, és gyakorlati, érinthető módon szerette az embereket! Ebből a leggyakoribb, amit olvashatunk az Igében, a betegek meggyógyítása volt! Sokan még csak nem is láttatok teremtő csodát megtörténni saját szemetekkel! Bátorítalak, hogy nézzetek ilyen videókat!*

**SID**: Helló. Sid Roth vagyok. Üdvözöllek világomban, ahol a természetfölötti a természetes. Vendégem 5 év alatt eljutott nulla csodáról több, mint 3000 csodára. Olyan összejövetelei is vannak, ahol az emberek 100%-a meggyógyul. Sőt, most tért vissza, úgy hiszem, öt olyan egymást követő alkalomról, ahol az emberek 100%-a meggyógyult. Ez a normális! Azt mondja, és én hiszek neki, hogy akkor van meglepve, amikor az emberek nem gyógyulnak meg. Ez a normális! Téged is normálissá akar tenni. Készen állsz erre?

Vendégem Art Thomas, és ahogy bizonyára látjátok, még csak 30 éves. Micsoda kor! Ekkor kezdte a Messiás is. Sőt, én is ekkor kaptam meg elhívásomat a szolgálatba, amikor 30 éves voltam. Ez jó idő! De Art, én soha nem tettem azt, amit te teszel, de még fogom! Éppen most jöttél vissza Ugandából. Beszélj nekem az alkalmakról! Hányan voltak ott, mikor mindenki meggyógyult?

***ART:*** *Durván 10 gyógyító összejövetelből 5 volt olyan, ahol 100%-os eredményt láttunk.*

**SID**: Te tudsz valamit! És amikor vele beszélgetek, látom, hogy arra hajlik, hogy ez a normális. Te tudod, hogy nem ez a normális, Art?

***ART:*** *Dehogynem, most már az!*

**SID:** Tényleg hiszed, hogy mindenki, aki bennünket néz, meg tudja tenni, amit te, vagy neked valami különleges ajándékod van?

***ART****: Nem, nem, Jézus mondta a Mk.16-ban: „Ezek a jelek követik azokat, akik hisznek.” Ez az egyetlen dolog, aminek meg kell felelni. Nem azt mondja, hogy akkor, ha valaki már elég idős, és vannak olyan képességei, amelyek alkalmassá teszik a szolgálatra, ha van elég élettapasztalata és rendelkezik elég szellemi gyümölccsel. Így írja: „ha hiszel.” Épp ezért olyat szúrok ki, aki épp akkor tér meg! Rendszerint a gyerekek közül emelek ki valakit. Azok közül, akik éppen akkor hívták be Jézust a szívükbe, és ezek előrejönnek, és mindenki más előtt megmutatják, hogyan lehet a gyógyítás ajándékával szolgálni.*

**SID:** Az emberek tényleg meggyógyulnak?

***ART:*** *Mindig! Ez működik!*

**SID:** Mindig? Tetszik, hogy mindig. Neked is? Oké. Visszaviszlek most 2003-ba, amikor egy angyali meglátogatásod volt. Mi történt akkor?

***ART:*** *Igen. Egy gyülekezetplántáláson dolgoztam, és éppen imádkoztunk. És sóvárogva vágytam egy csodákkal teli élet után. Így imádkoztam: „Istenem, megtennéd, hogy mindez megtörténjen?” S miközben csodákat kerestem, ez az angyal megjelent nekem. Láttam a szellememben, nem a fizikai szemeimmel, és azt mondta nekem: „Az egyetlen, ami szükséges a csodákkal teli élethez, az Isten jelenléte! Úgyhogy fejezd be a csodák keresését, és csak keresd Őt!” És idővel megtanultam, hogy ez még csak nem is arról szól, hogy az Ő jelenlétét keressük, mert Ő mindig itt van…*

**SID:** Igen, de tudod, látom, amikor imádkozol, hogy olyan laza vagy, mint amilyen most. Hogy hogy nem kell feltornáznod magadban a kenetet? Egy kis hangos kiabálás esetleg, hogy ez működjön…?

***ART****: Nem szükséges ezt tenni! Az 1János azt mondja: „Az a kenet, amit kaptatok, bennetek marad.” Tudod, nem azt mondja, hogy akkor marad meg benned, ha helyes a gondolkodásmódod, vagy ha eléggé hangosan kiáltasz! Ő veled van minden időben, mert benned él. Tudod, én ugyanolyan emberként élek itt, mint ahogy Jézus élt itt a földön. Valójában erről szól az egész: lejött a Mennyből a Földre, hogy olyan legyen, mint mi.*

**SID**: Oké. És aztán 2003-ban volt még egy látomásod is a Mennyről. Már így is „szent irigységet” keltesz bennem. De tudod, ez a pogányok elhívása, hogy a zsidókban szent irigységet keltsen. Gyerünk most, ez a ti elhívásotok, pogányok!

***ART:*** *Igen. Tudod, egy férfi ima-összejövetelen voltunk, ahol egy kis csoport férfi volt jelen, közöttük voltam én is, és imádkoztunk, leginkább úgy nevezhetném, hogy transzba estünk, tudod, mint Péter, amikor a pogányok üdvözüléséről látta azt a látomást. És az alatt az idő alatt olyan volt, mintha egy erdőben járkálnék, ami olyan gyönyörű volt, amilyet még soha életemben nem láttam. A növényzet dús volt és zöld. És bár a levelek sűrűn benőtték az eget fölöttem, minden ragyogó és vibráló volt. És aztán arra eszméltem fel, hogy Jézus ott áll mellettem. És Ő levitt engem ennek a fának az alapjához, és kiásta a földet a fű alatt, bár frissen volt ültetve a gyep, keresztülfuttatta az ujjait ezen a gazdag talajon, és azt mondta: „Minden, amit az Atyám Királyságában látsz, telve van élettel.” És én azt mondtam: „Mit értesz ezen? A talaj él?” „Nem, nem, nem, nem azt mondtam, hogy él, hanem hogy tele van élettel. Minden az én Atyám királyságában telve van élettel. Valójában, mint ennek a Királyságnak az állampolgára, te is telve vagy élettel. Te életadó vagy, aki telve van élettel.” És aztán rájöttem, hogy a Jn.5-ben Jézus azt mondta: „Éppen úgy, ahogy az Atya feltámasztja a halottakat, és életet ad nekik, a Fiú is életet ad azoknak, akiket kiválaszt.” És régebben én azt gondoltam, hogy ez a vers csak Jézusról szól. De felismertem, hogy helyes volt tőle azt mondani, hogy a Fiú semmit sem tesz magától. Ő csak azt teszi, amit az Atyától lát, és ez igaz énrám is. Nem tudok semmit sem tenni magamtól. Csak azt tudom tenni, amit Ő tesz.*

**SID**: Ezért vagy olyan többé-kevésbé, mint egy megfigyelő? Olvastad a Bibliában, amit Isten tesz, és te is csak azt teszed.

***ART:*** *Amit Ő mond, az az igazság. Lehetetlen, hogy Isten hazudjon.*

**SID:** Megmondom, milyen vagy. Gyermeki hited van. Mondta már neked ezt valaki? Soha nem nősz fel.

***ART:*** *Hiszek neked!*

**SID:** Oké, azt javaslom, soha ne is nőj fel! Láttál egy videót Todd White-tall.

***ART:*** *Láttam egy YouTube videót. Láttam Todd White-ot benne, és ő mondta a Mk.16.17-18. verseit, így szól: „Ezek a jelek fogják követni azokat, akik hisznek.”, és itt felsorolja azokat. És azt mondta: „Ha ezek a jelek nem követnek, akkor valami baj van a hiteddel.” Én ifjúsági pásztor voltam. A pünkösdi felekezetnél bíztak meg ezzel a szolgálattal. Az én hitem bizonyára tökéletes, nemde? Nem mondhatod, hogy valami nem stimmel a hitemmel. Úgyhogy ez ténylegesen kiakasztott. És azért, hogy bebizonyítsam, hogy Toddnak nincs igaza, elkezdtem keresni. Félretettem minden könyvet, amit azelőtt olvastam, minden Podcastot, amit hallgattam. Három hónapon keresztül csak a négy evangéliumot tanulmányoztam, az Apostolok Cselekedeteit és azokat az embereket, akik szintén gyógyítottak vagy ugyanazt tették, mint John G. Lake, Smith Wigglesworth, és sok más kortársuk. És amikor megláttam bennük a közös vonást, ami az volt, hogy mindnyájan hitték, hogy a gyógyulás mindig Isten akarata, és hitték, hogy Jézus kifizette az árat érte a saját vérével. Nem fizetett volna olyasvalamiért, amit nem akart, ez az, ami megérintett engem. És elhatároztam, hogy rendben, én elhiszem ezt, kipróbálom ezt.*

**SID:** Beszélj az első csodádról!

***ART****: Nos, én három hónappal később jutottam erre a következtetésre. Felálltam az ifjúsági csoportomban és prédikáltam: „Isten gyógyítani akar, és benneteket akar ebben használni.” És akkor én még mindig nem tettem rá a kezem senkire sem, és nem is láttam gyógyulást. De merészséggel prédikáltam ezt. És aztán itt voltak ezek a gyerekek, akik csoportokba verődtek, és rátették egymásra a kezeiket és gyógyítással szolgáltak. És én visszahúzódtam, mert még mindig nem hittem el teljesen, hogy Isten engem fog használni, annak ellenére, hogy olyan nagy bátorsággal prédikáltam erről. És volt egy diák a gyülekezetünkben, akit Joshnak neveztek, akinek fülfertőzése volt, és néhány 7-ik évfolyamos fiú imádkozott érte. Odajött, és azt mondta: „Pásztor, én tényleg rosszul érzem magam. Imádkoztak értem, és semmi nem történt, mit tegyek?” Abból, amit láttam YouTube-on, azt mondtam: „Kérd meg, hogy szolgáljanak feléd újra.” Fogalmam sem volt, hogy mit kellene tenni… Úgyhogy visszament, hogy tegyék rá a kezüket ismét! Ez alkalommal a 7-ik évfolyamos fiú odajött: „Pásztor, én megpróbáltam mindent. Mit tegyünk most?”Ennyit tudok én is, és nem gondolom, hogy tudnék tenni valamit. Csak megpróbálok egy jó fej ifjúsági pásztor lenni, aki próbál valami olyasmire gondolni, amit még nem próbáltunk ki. Úgyhogy megkérdeztem: „Mit próbáltatok már?” Azt mondták: „Rátettük a kezünket.” Azt mondtuk: „Gyógyulj meg Jézus nevében!” Imádkoztunk érte, kértük Istent, hogy tegye meg. Semmi nem működött. Azt mondtam: „Ezt megpróbáltátok?” És odasétáltam hozzá, bedugtam az ujjamat a fülébe és azt mondtam: „Nyílj meg!” csak úgy viccből. Azt mondja erre a diák: „Te jó ég, ez működött!” Természetesen én is ezt mondtam.*

**SID:** Nagy hit-ember…

***ART****: Amit tanultam ebből az az, hogy nem annyira arról van szó, hogy mit kell tenned, mint inkább arról, hogy kiben hiszel. Nem kellett, hogy a megfelelő érzést érezzem, a megfelelő gondolatokat gondoljam, a megfelelő szót kimondjam. Csak engedtem Jézust, hogy azt tegye, amit Ő akar.*

**SID**: Oké. Azt mondja, hogy ez olyan egyszerű, hogy a két éves fia csodáért imádkozik. Szeretnék erről többet megtudni, miután visszajövünk a szünetről.

**SID:** Amikor imádkozol valakiért, és az nem gyógyul meg, nem történik meg a gyógyulás, akkor bizonyára nagyon csalódott vagy?

***ART:*** *Könnyű lenne elcsüggedni. Valójában ez egy olyan valami, amiről sokat beszélek a szolgálatomban, hogy hogyan növekedjünk folyamatosan a hitben, hogy olyan csodákat tudjunk tenni, mint Jézus. És ez néha küzdelemmel jár. De amit teszek, az az, hogy azt mondom: „Rendben, ha most egy sikeres gyógyulást akarok látni itt, akkor nem járok körbe úgy, hogy magamnak tulajdonítom a dicsőséget. Az Jézust illeti, úgyhogy Neki adom. Így nem lenne helyes az sem, hogy az egésznek a terhét hordozzam, különösen, mivel az Írás azt parancsolja nekem, hogy „Vesd minden terhedet rám, mert nekem gondom van rád!” Úgyhogy az én feladatom az, hogy ne hordozzam sem a dicsőséget, sem a terhet. Minden a Jézusé! Szóval van úgy, hogy az emberek nem gyógyulnak meg, de ennek az érzelmi terhét én nem hordozhatom. Azonban, a felelősséget vállalom, és Jézushoz megyek, és azt mondom: Miért nem tudtam én megtenni, amit te tudtál volna, az én helyemben? És hogy őszinte legyek, az idő negyed része alatt választ kapok, a többi részében pedig várok a csodára. De amit gyakorlatba ültetek át, az működik és legközelebb meg is látom azt megtörténni!*

**SID:** Tudod mit? Ez úgy hangzik, mintha így kellene imádkoznunk! Mi van akkor, ha valakiért imádkozol, és az meghal?

***ART****: Összetöri a szívemet.*

**SID**: Rosszabb annál.

***ART****: Az első dolog, hogy megcélozod a feltámasztást! Úgy értem, Jézus mondta, hogy támasszuk fel a halottakat, igaz? - a Mt.10.8.-ban. De ha halottak maradnak, még akkor is profitálsz belőle, ha engeded, hogy ez az eset felkészítsen a jövőre. Arra fog késztetni, hogy ezt mondd: „Én akarom, hogy ez működjön, Jézus. Az élet drága. Te értékesnek tartod ezeket az embereket, és ez mindig működik a te számodra, és én hozzád hasonló akarok lenni, amennyire csak lehet.*

**SID:** És mi történik olyankor, és én tudok egy ilyen esetet, amikor Ugandában voltál és volt ott egy asszony egy szemproblémával, imádkoztál érte, és nem történt semmi. Úgyhogy újra imádkoztál érte, és valami történt. Az emberek felkeltek és kisétáltak…? Beszélj nekem erről!

***ART:*** *Igen. Éppen akkor tanítottam ezt a gyülekezetet arról, hogy hogyan szolgáljanak gyógyulással, és azt mondtam: „Be szeretném mutatni ezt nektek. Közületek hány embernek van itt szembetegsége? És úgy gondolom, hárman vagy négyen felemelték a kezüket. Én csak kiszúrtam ezt az asszonyt véletlenszerűen elölről. Azt mondtam: „Mi a problémád?” Azt mondta: „Messzire látok, de nem tudok olvasni.” Úgyhogy felnyitottam a Bibliát, és azt mondtam: „Rendben, nézd meg ezt! El tudod ezt olvasni?” Azt mondta: „Nem.” Letettem a Bibliát, a kezeimet a szemeire tettem: „Szemek, nyíljatok meg Jézus nevében!” Kinyitottam a Bibliát. „Valami változás?” Azt mondta: „Nem”. Ugyanez még egyszer, nem kellett megváltoztatnom a szavaimat. Nem keresem ugyanazokat a varázsszavakat, hogy meggyőzzem Istent, tudod, és újra és újra ezt tettem, 15 perc telt el így, az egyik nő felkelt, és kisétált a gyülekezetből…*

**SID**: Örülök, hogy csak egy ment el.

***ART:*** *Azon gondolkodtam, hogy most már tényleg tennem kell valamit. Úgyhogy odafordultam a gyülekezethez és azt mondtam: „Jézus megfizetett azért, hogy ez az asszony lásson? És ők, mint jó bárányok elkezdtek bólintani a fejükkel. Azt mondtam: „Nagyon magas árat fizetett azért, hogy ez az asszony lásson? És ők mosolyogtak. Azt mondtam: „Számít az, hogy úgy nézek ki, mint egy bolond itt előttetek, amikor harcolok azért, hogy megkapja azt, amiért Jézus már kifizette az árat? És visszamentem azonnal, válasz nélkül. „Szemek nyíljatok meg a Jézus nevében.” Valami változás?” Semmi. És ez megy öt percen keresztül, vagy még tovább…*

**SID:** Miért csinálod ezt újra meg újra? Úgy értem, a legtöbb ember, amikor imádkoznak, nézem őket a TV-ben: „Gyógyulj meg a Jézus nevében!” és még mielőtt rájönnél, hogy meggyógyultak-e, tovább mennek, hogy a következő ember is meggyógyuljon. Úgy tűnik, te nem így dolgozol.

***ART:*** *Nem. Én valami hiteleset akarok látni. Úgyhogy, tudod, amit teszek, az az, hogy elmondom az embereknek a gyakorlatban, hogy gyógyuljanak meg, néha látunk csodákat megtörténni a következő napon, vagy egy héttel később, vagy egy hónappal később. De én, célként azt tűzöm ki magam elé, hogy olyan akarok lenni, mint Jézus, és ő meggyógyított minden egyes beteget, ugyanazon a napon, amikor szolgált feléjük, és majdnem minden embernél ez még aznap bekövetkezett.*

**SID:** Nos, mi történt az asszonnyal?

***ART:*** *Elkezdte látni a nagybetűs nyomtatott szöveget! Odafordultam a gyülekezethez, és azt mondtam: „Rendben, láthatjátok, hogy ez elkezdett működni, de én vissza fogok hozzá menni, és mindaddig szolgálni fogok felé, amíg 100%-os nem lesz a gyógyulása. De most, hogy látjátok, hogyan működik ez az egész, ha gyógyulásra van szükségetek, gyertek előre!” Tíz ember sorakozott fel. Azt mondtam a gyülekezet fennmaradó részének, hogy „Tudjátok, hogyan tegyétek ezt, Ti lesztek az imádkozó csoport. Gyertek előre! Körém gyűltek, és én elkezdtem szolgálni ezek felé az emberek felé. Visszamentem ahhoz az asszonyhoz: „Szemek, nyíljatok meg Jézus nevében!” Kinyitottam a Bibliámat, és ő mosolygott és elkezdte olvasni az egészet hangosan. És aztán leült, én pedig azt mondtam: „Hova mész? Nem, nem. Az a dolgod, hogy imádkozz valakiért.” Mosolygott. Talált egy embert, akiért senki sem imádkozott még, ő egy öreg bácsi volt, aki teljesen vak volt, és ő volt az első, aki abból a sor emberből meggyógyult. Mind a tíz közülük meggyógyult. Csak egyért imádkoztam én.*

**SID:** Mit gondoltál eddig, hogy Isten tényleg azt akarja, hogy mindenki meggyógyuljon? A hitünk hiánya miatt van az, hogy nem gyógyulunk meg?

***ART:*** *Nos, a Zsidó 1.3 mondja azt, hogy „Jézus, a fiú Isten dicsőségét tükrözi vissza, és Isten lényének a teljes bemutatása.” És Jézus továbbment, van kilenc olyan különböző Igehely az evangéliumokban, és az Apostolok Cselekedeteiben, amely azt mondja, hogy Jézus mindenkit meggyógyított. Ez nem kérdés. Soha nem volt még olyan, hogy Jézus azt mondta volna valakinek, amikor hozzá jött: „Sajnálom, az én Atyám ezzel formálja a jellemedet, vagy még nincs itt az idő.” Tudod, mindezek a dolgok, amik előjönnek a mi amerikai ideológiánkban, igaz, hogy azért nem gyógyulnak meg az emberek, mert ragaszkodnak a komfortzónájukhoz. De Jézusnál minden mindig működik. Az egyedüli kivétel, amikor valaki megpróbált gyógyulással szolgálni Jézus nevében, és az nem működött, az az volt, amikor a tanítványok megpróbáltak kiűzni egy gonosz szellemet egy epilepsziás fiúból, de Jézus még ezt is képes volt megtenni. És ők azt csinálták, amit én is csinálok. Megkérdezték Jézust: „Miért nem tudtuk mi megtenni?” Hiszem, hogy Jézus mindig ezt akarja, mert ő is mindig ezt tette. De másodszor, ő meg is fizette érte az árat. Ézsaiás 53 beszél a helyreállításról: „Pedig betegségeinket ő viselte, és fájdalmaink nehezedtek rá. Békességünk büntetését ő fizette meg, és sebei árán meggyógyultunk.” Úgyhogy Jézus megfizette az árat. Nem fizetett volna valami olyasmiért, amit nem akart. És éppen ezért, azt mondom az embereknek: „Meg tudjátok válaszolni a saját kérdéseitekből a legtöbbet Isten akaratáról és a gyógyulásról, ha helyettesítitek a „gyógyulás” szót a „megbocsátással”. Előfordulhatna-e valaha, hogy egy bűnös megbocsátást kér, és ő azt mondja, hogy „Nem, vagy még nem”? Vagy mondaná-e valaha azt, hogy „Sajnálom, a jellemet építem benned ezzel a bűnnel és mihelyt kimunkáltam azt, meg fogok neked bocsátani…? Ez soha nem fog megtörténni. Miért nem hisszük el ugyanezt, amikor gyógyulásról van szó, pedig ugyanazzal a vérrel fizetett meg ezért is!*

**SID**: Oké. Meg kell, hogy kérdezzem tőled ezt is. Ha imádkozol értem, és én nem gyógyulok meg, akkor az az én hitem hiánya?

***ART:*** *Nem. Én soha, soha nem terhelem ezt senkire.*

**SID:** Akkor kinek a hitének a hiánya?

***ART:*** *Magamra vállalom. Tudom, nekem hitem van a feleségemben. Teljesen megbízom benne. De ha ő azt mondja, hogy ugorj le a tetőről, elkaplak, akkor én nem bízom meg benne, mert ismerem a feleségem korlátait. De az a szép, hogy Istennek nincsenek korlátai. Az egyetlen korlátozó tényező az, ami itt a két fülünk között van. Azt gondoljuk, hogy ő nem tudja megtenni azt, ami előttünk áll. Úgyhogy én, mint szolgáló, magamra veszem a felelősséget, az Úrhoz megyek vele, és megbeszélem vele. De újra mondom, nem hordozom a terhet. Tudom, hogy az üdvösségem biztos. Arról Isten gondot visel. De ilyenkor kell a hit, az ilyen sajátságos esetekben. Valami kimaradt. És sokszor ő ráébreszt arra, hogy mi volt ez, és helyreigazít engem, mint fiát, és így eredményeket érünk el a jövőben.*

**SID:** Oké. Amikor visszajövünk, szeretném megkérni Art-ot, hogy imádkozzon értetek. Szeretnétek?

**SID**: Tudod, Art, itt Amerikában, ha valaki hívő lesz, és jó gyülekezetbe jár, akkor a pásztor rendszerint azt mondja: „Ülj, csak ülj!” Évek telnek el így. Egyik év a másik után. Szükséges, hogy ez így legyen?

***ART:*** *Szerencsére, ez nem történik így mindenhol, de tudom, hogy van ahol igen, de nem lenne szükségszerű, egyáltalán nem. Jézus már azelőtt kiküldte az embereket, mielőtt készek lettek volna. A Lukács 9. fejezetében kiküldi a tizenkettőt, és mielőtt a fejezet véget érne, arról vitatkoznak, hogy ki a legnagyobb. Büszkék magukra, hogy valakit kizárhatnak, de ő azt mondja: „Nem, aki nincs ellenem, az velem van.” Még tüzet is akartak lehívni arra a szamaritánus falura, amely nem fogadta be őt. Mivel ez gyilkosság, ezért rossz…*

**SID:** Ott ülhettek volna a gyülekezetben az elkövetkező 20 évben…

***ART:*** *Tudom. De ezután amit tesz, az az volt a Lukács 10-ben, hogy még 72-t kiküldött. És a Lukács 11. fejezetében egyikük azt kéri: „Uram, taníts minket imádkozni.” Tudod, még nem voltak biztosak az imaéletükben. Úgyhogy elmondom az embereknek, hogy ne várjanak addig, amíg tökéletesek lesznek ahhoz, hogy teljesítsék a küldetést, egyébként soha nem fogják megtenni. Jézus tökéletesíteni fog téged, amikor már rajta vagy az úton!*

**SID**: Oké. Kenya, 300 gyermek. Beszélj nekem erről!

***ART:*** *Igen. Meghívtak ebbe az iskolába.*

**SID**: Ezek a gyerekek tökéletesek voltak?

***ART:*** *Nem, nem voltak tökéletesek. Sőt, valószínűleg sokan közülük muszlimok lehettek. Tudod, ez Kenyának egy olyan része, ahol ez gyakran előfordul. Szóval, van 300 belőlük. Meghívtak, hogy beszéljek ebben az iskolában. Valószínűleg, olyan harmadik-negyedik osztályosak voltak amerikai korcsoport szerint, és én Jézusról prédikáltam nekik. És a végén, beszéltem nekik olyan emberekről, akiket Ugandában láttam, akiket kitagadtak a családjaikból, azért mert Jézust választották. Azt mondtam: Nem tudom azt megígérni nektek, hogy ha őt választjátok, akkor az egész életetek csodálatos lesz, de azt megígérhetem, hogy megéri! És azt mondtam: „Ha el akarjátok fogadni ezt a Jézust, tudva azt, hogy ez mibe kerül nektek, azt akarom, hogy álljatok fel most.” És nem láttam pontosan, de mintha mind a 300 felállt volna, és végig követtek engem egy megváltásért mondott imában a saját nyelvükön. És aztán azt mondtam: „Tudjátok, Jézus azt mondja, hogy ezek a jelek követik azokat, akik hisznek.” Szeretnétek látni, amit Jézus tud tenni rajtatok keresztül, most, hogy már hisztek?” És tanítottam őket nagyon röviden a gyógyulásról, talán 3 percig. És azt mondtam: „Ha szembetegségetek van, fülbetegségetek van, fájdalom a testetekben, belső rendellenesség” amikor is hibát követhettem el, mert azt mondtam: „egy horzsolás, karcolás vagy sérülés”, mert erre aztán minden gyerek felállt. Úgyhogy összepárosítottam őket. Azt mondtam: „Rendben, csak tegyétek a kezeiteket egymásra és mondjátok: „Gyógyulj meg, a Jézus nevében!”, és meglátjuk, hogy mi fog történni.” Megtették, és néhányan közülük, - megvan videón -, elviccelik a dolgot, néhány azonban komolyan vette. De ezek a jelek nem azért követik majd őket, mert nem viccelődnek, vagy, mert elég érettek, vagy idősek hozzá, hanem azért, mert hisznek! A végén lecsendesítettem őket. Azt mondtam: „Most próbáljuk ki az egészet. Ha tudjátok, hogy meggyógyultatok, a fájdalom elmúlt, látjátok, hogy a bőrötök vagy bármi meggyógyult, azt akarom, hogy üljetek le. A többiek maradjanak állva. Újra fogunk szolgálni felétek.” A csoport fele leült. Újracsináltuk. A maradék leült, kivéve egy fiút az első sorban. És amikor újra megnéztem a videót később, senki nem imádkozott érte másodszor vagy harmadszor. Úgyhogy azt mondtam: „Neked mi a problémád?” Azt mondta: „A szemeim. Nem tudok olvasni.” Rátettem a kezeimet a szemeire. „Szemek, nyíljatok meg a Jézus nevében!” és kinyitottam a Bibliámat. Mosolygott és elkezdett olvasni. 300 gyerek, mind elfogadta Jézust, majd öt perccel később mind szolgáltak gyógyulással egymás felé, én csak egyet érintettem meg közülük, úgyhogy nem az én művem volt. Jézus cselekedett!*

**SID:** Oké. Jézus most is cselekszik! Akarom, hogy tudjátok ezt! Bárki csuklóproblémával, csak mozgasd a csuklódat, ha a csípőddel van problémád, akkor csak állj fel, és járj egy kicsit. Meg fogod látni, hogy nem lesz problémád a csípőddel. Art, imádkoznál?

***ART:*** *Mindenképp. Jézus, köszönöm neked azokat, akik éppen most néznek minket, és tudom, hogy néhányan érintést kaptatok már, miközben beszélgettünk. Úgyhogy most mondom mindenkinek, aki néz minket, hogy mozgasson meg valamit, amit korábban nem tudott. Próbálj meg megtenni valamit, amit korábban nem tudtál! Hiszem, hogy már meggyógyultál. De ha nem, akkor Jézus nevében most teljes egészséget szólok a testedhez. Különösen érzem itt pontosan a jobb lapockacsontomnál, hogy valakinél valami történik ott, talán egy gyenge ütést érez a forgójánál. Úgyhogy csak mozgasd a karod körbe, légy teljesen egészséges Jézus nevében.*

**SID:** És tudjátok mit? Hallom, hogy valakinek a könyökével történik valami, nem tudom mi, nem számít, mi a baj. De ha megteszed, amit Art mondott, és elkezded mozgatni, a fájdalom el fog tűnni. Meglátod. Azt is hiszem, hogy Isten fogakban végez gyógyítást. Láttam egy aranyfogat, valaki most aranyfogat kap. Még egy értékes dolog, amit el kell mondanunk?

***ART:*** *Igen. Azt mondanám, hogy szolgálj azzal a tekintéllyel, hatalommal, amit Jézus adott neked. Ne kérd Istent, hogy olyasvalamit tegyen meg, amiről azt mondta, hogy TE tedd meg. Az életem legnagyobb részében nem láttam eredményeket, és kértem Istent, hogy gyógyítsa meg az előttem levő személyt, amikor a Máté 10.8.-ban Jézus megparancsolta a 12-nek: „TI gyógyítsátok meg a betegeket.” Minden, amit Ő mond, az egy felhívás arra, hogy együttműködj Vele, és engedd, hogy mozduljon rajtad keresztül, hogy megtedd, amit parancsolt neked.*

**SID**: Készek álltok? Elmondhatom ezt nektek. Legyetek olyanok, mint egy kisgyermek. Felejtsétek el, ami mögöttetek van, és haladjatok előre Isten életetekre szóló nagyszerű elhívásában! Nem véletlen, hogy elhívást kaptatok a Királyságba egy ilyen időben! Kezdjétek el rátenni kezeiteket a betegekre, hogy lássátok, amint meggyógyulnak.